laion/Wikipedia-Exotic huggingface dataset:
מריאטה סלומקה

מריאטה סלומקה (בגרמנית: Marietta Slomka; נולדה ב-20 באפריל 1969) היא עיתונאית גרמנייה. סלומקה נולדה בקלן בשנת 1969. היא למדה פוליטיקה בינלאומית וכלכלה באוניברסיטת קלן ובאוניברסיטת קנת. ב-1988 השלימה את ההתמחות שלה בחברת התרופות "Roussel Uclaf" בפריז. מ-1991 ועד 1998 עבדה במכון קלן למחקר בכלכלה (Institut der deutschen Wirtschaft), במקביל ב-1994 החלה את עבודתה העיתונאית בעיתון המקומי "Kölnische Rundschau". ב-1998 החלה לעבוד כעיתונאית ברשת הטלוויזיה "ZDF", עד 2000 היא הייתה כתבת חדשות בערים בון וברלין, לאחר מכן החלה להגיש את מהדורת החדשות "heute nacht". מ-2001 היא מגישה את מהדורת החדשות "Heute Journal" ביחד עם קלאוס קלבר. ב-2009 זכתה על עבודתה ב-"Grimme-Preis", פרס טלוויזיה גרמני, באותה שנה גם הוציאה ספר שכתבה. בנוסף היא גם הפיקה מספר סרטים תיעודיים. מדיה וקבצים בנושא מריאטה סלומקה בוויקישיתוף מריאטה סלומקה, במסד הנתונים הקולנועיים IMDb (באנגלית) Marietta Slomka: Aktuelle News, Infos & Bilder | BUNTE.de, www.bunte.de [1] ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ויויאן ואן דן אסם

ויויאן ואן דן אסם (בהולנדית: Vivienne van den Assem; נולדה ב-15 בנובמבר 1983) היא שחקנית ומנחת טלוויזיה הולנדית. ואן דן אסם נולדה בעיירה בדרום הולנד ולאחר מכן עברה להאג, היא למדה קורס באקדמיה ההולנדית לקולנוע (Netherlands Film Academy). מ-2000 ועד 2001 שיחקה באופרת הסבון "Goudkust" המופקת על ידי SBS 6, מ-2001 ועד 2003 שיחקה באופרת הסבון "Onderweg naar Morgen". מ-2004 ועד 2007 שיחקה בסדרת הנוער "Zoop" ששודרה בערוץ ניקלודיאון ההולנדי, היא גם שיחקה במספר סרטים המבוססים על הסדרה. היא זכתה במספר פרסים בטקס פרסי נבחרי הילדים של ניקלודיאון הולנד, בנוסף היא גם הנחתה מספר תוכניות בערוץ זה. ב-2005 וב-2006 הוציאה שלושה סינגלים כזמרת. ב-2006 שיחקה בסרט "Het woeden der gehele wereld" המבוסס על רומן הולנדי בעל אותו שם. ב-2006 החלה לשמש כשגרירה של ארגון ילדים העוסק במניעת אלימות. היא דובבה בדיבוב ההולנדי של הסרטים תפוס ת'גלים ווול-E. מ-2008 ועד 2010 שיחקה בסדרת הפעולה "Deadline". ב-2009 זכתה בגרסה ההולנדית של תוכנית המציאות "החפרפרת". ב-2012 הנחתה את פסטיבל השירים הלאומי של הולנד, באותה שנה גם הציגה את הניקוד ההולנדי באירוויזיון. בנוסף היא גם שיחקה במספר הפקות בתיאטרון. מדיה וקבצים בנושא ויויאן ואן דן אסם בוויקישיתוף אתר האינטרנט הרשמי של ויויאן ואן דן אסם (בהולנדית) ויויאן ואן דן אסם, במסד הנתונים הקולנועיים IMDb (באנגלית) ויויאן ואן דן אסם, במסד הנתונים הקולנועיים KinoPoisk (ברוסית) ערך זה הוא קצרמר בנושא הולנדים ובנושא שחקנים. אתם מוזמנים לתרום לוויקיפדיה ולהרחיב אותו.
קישקיניז'

קישקיניז' (בהונגרית: Kiskinizs) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית קישקיניז' קטנה משמעותית בשנים האחרונות, מ-366 תושבים בשנת 1990 עד 311 תושבים בשנת 2018 (ירידה של כ-15%). בקישקיניז' חיו מעט יהודים. תושבים יהודיים מהכפר שנרצחו בשואה מונצחים בלוח זיכרון בסיקסו. מדיה וקבצים בנושא קישקיניז' בוויקישיתוף אתר האינטרנט הרשמי של קישקיניז' (בהונגרית) (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 לוח זיכרון לזכר נספי השואה בסיקסו מאגר הנתונים של לוחות זיכרון לזכר נרצחי השואה מפקדי האוכלוסין של יהודי הונגריה, 1993
קופה (כפר)

קופה (בהונגרית: Kupa) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית קופה קטנה משמעותית בשנים האחרונות, מ-196 תושבים בשנת 1990 עד 169 תושבים בשנת 2018 (ירידה של כ-13%). בקופה חיו מעט יהודים. תושבים יהודיים מהכפר שנרצחו בשואה מונצחים בלוח זיכרון בסיקסו. מדיה וקבצים בנושא קופה בוויקישיתוף אתר האינטרנט הרשמי של קופה (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 לוח זיכרון לזכר נספי השואה בסיקסו מאגר הנתונים של לוחות זיכרון לזכר נרצחי השואה מפקדי האוכלוסין של יהודי הונגריה, 1993
נרץ' (אגם)

אגם נרץ' (בבלארוסית: На́рач; ברוסית: На́рочь; בליטאית: Narutis; בפולנית: Narocz) הוא אגם בצפון מערב בלארוס (מחוז משנה מיאדזייל, Myadzyel, מחוז מינסק), באגן הנהר נריס (אנ') (הידוע גם בשם ויליה, Viliya). נרץ' הוא האגם הגדול ביותר בבלארוס. הוא חלק מקבוצת אגמי נרץ'. האחרים הם מיאסטרה (Miastra, ובבלארוסית - Мястра), באטורין (Batoryn, ובבלארוסית - Баторын) ובלדנאייה (Blednaje, ובבלארוסית - Бледнае). הוא נוצר לפני כ-11 אלף שנים, לאחר עידן הקרח בפליסטוקן. שטחו 79.6 קמ"ר, אורכו המרבי 12.8 ק"מ, עומקו המרבי 24.8 מטר ועומקו הממוצע 8.9 מ'. נפחו 710 מיליון מ"ק. האגם מוקף ביערות אורן. הנהר נרץ' זורם ממנו. בין השנים 1921–1939 היה הנרץ' האגם הגדול ביותר בפולין. בלשנים סבורים כי שמו של האגם נובע מהשורש ההודו-האירופי נאר (nar), שלעיתים קרובות מופיע בשמותיהם של גופי מים (למשל נהרות הנארה (אנ') והנריס (אנ')). התיישבות אנושית ליד האגם החלה לפני כ-10,000 שנה. ארכאולוגים גילו תלי קבורה רבים של בני העמים הבלטים והסלאבים שחיו סביב האגם. מאז ימי הביניים, התקיימו התושבים המקומיים בעיקר מדיג וחקלאות. במאה ה-19 התפרנסו בעיקר מדיג סרטנים. במהלך מלחמת העולם הראשונה, היה האזור סביב האגם מוקד למתקפת אגם נרץ' (מרץ-אפריל 1916), התקפה של הצבא הרוסי הקיסרי על הצבא הגרמני. בשנת 1919 הלחין המלחין הגרמני זיגפריד ואגנר שיר של גינתר הולשטיין (1892–1931) על הקרב, שיר בשם Nacht am Narocz (לילה באגם נרץ'). בשנות ה-30 של המאה ה-20 יצאו דייגי האגם נגד שלטונות פולין בהגנה על זכותם לדוג באגם. מ-1950 הפכו גדות האגם לאתר נופש תיירותי פופולרי, בעיקר עיירת הנופש נרץ'. ליד האגם הוקם מחנה צופים בעל חשיבות לאומית - זובריונוק (Zubryonok). לאחר פירוק ברית המועצות עבר המחנה שינוי, והוכר כמחנה נופש לאומי לילדים בשם "זוברניה" (Zubrania). כיום זהו מחנה נופש מרכזי לילדים בבלארוס. בשנת 1999 יצרה ממשלת בלארוס את הפארק הלאומי נרצ'נסקי (Narachanski). באגם נרץ' שוכנים 22 סוגי דגים, בהם צלופח, זאב נהרות ואחרים. על החוף ועל איי האגם מקננות ציפורים שונות, בהן ברבור מצוי, שלך וטבלן גמדי. במאה ה-20 הפך הצלופח לדג המשווק ביותר מהאגם. נארוץ' הפארק הלאומי נרץ' נרץ' (נהר) מתקפת אגם נרץ' מדיה וקבצים בנושא נרץ' בוויקישיתוף "Main characteristics of the largest lakes. Main Geographic Characteristics of the Republic of Belarus". Land of Ancestors. 2012. אורכב מ-המקור ב-2013-09-29. נבדק ב-30 באוגוסט 2013. {{cite web}}: (עזרה) E.M. Pospelov, Geograficheskie nazvaniya mira (Moscow: Russkie slovari, 1998), p. 283.
סטרה S 417 UL

סטרה S 417 UL (בגרמנית: Setra S 417 UL) הוא אוטובוס מתוצרת חטיבת האוטובוסים Setra (אנ') חברת בת של יצרנית האוטובוסים הגרמנית EvoBus (אנ'), בשליטת הקונצרן דיימלר AG אשר מיוצר משנת 2006 ועד היום. לאחר שבשנת 1994 היצרן Kässbohrer Fahrzeugwerke (גר') (שם רשמי: Karl Kässbohrer Fahrzeugwerke GmbH) נקלע להליך של חדלות פרעון וכתוצאה מכך לפשיטת רגל, קונצרן דיימלר AG השתלט על החברה בשנת 1995. שמה החדש של החברה: EvoBus (אנ'). מנועי מרצדס-בנץ טורבו דיזל. 61 מושבים (דגם "UL"). 59 מושבים (דגם "UL business"). מספר נוסעים בעמידה – 26. גובה פנים הרכב – 2.17 מטר. ABS. מערכת בקרת משיכה. "UL". "UL business". להובלת נוסעים. להובלת מטען (ללא חלונות צד מלבד חלון הנהג). "סטרה S 417 UL" "סטרה S 417 UL" "סטרה S 417 UL" "סטרה S 417 UL" (מימין) סטרה S 140 ES סטרה S 215 UL סטרה S 315 GT-HD מדיה וקבצים בנושא סטרה S 417 UL בוויקישיתוף סטרה S 417 UL, סרטון באתר יוטיוב "סטרה S 417 UL" media.daimler.com/marsMediaSite/en/instance/picture/Mercedes-Benz-6-Cylinder-Diesel-Engine-OM-470-Euro-VI "סטרה S 417 UL" – מפרט טכני כולל שרטוט web.archive.org/web/20140306214254 "סטרה S 417 UL" omnibushandel.de/en/vehicle-offers/setra-s-417-ul-2 דגם "סטרה S 417 UL" מודל "UL business" – מפרט setra.de/en/vehicles/multiclass/s-416-le-business/s-417-ul-business "סטרה S 417 UL" תמונות דגמי נוסעים ודגמי מטען google.nl/search
נגע

האם התכוונתם ל... נֶגע - מחלה, בעיקר זיהומית נגע הצרעת נגיעה - מישוש של דבר נַגְע חַמָּאדִי – עיר במצרים נגיעה
נגיעה

נגיעה היא מפגש בין שני גופים, ובלשון המקרא מתארת גם פגיעה פיזית. האם התכוונתם ל... מישוש – אחד מחמשת החושים מערכת המגע שמירת נגיעה מסך נגיעה נוגע בדבר – שיש לו אינטרס וקרבה לדבר נגע לדוגמה ספר איוב, פרק י"ט, פסוק כ"א
פגוש את הפוקרס

פגוש את הפוקרס (באנגלית: Meet the Fockers) הוא סרט קולנוע קומי, המהווה המשך לסרט "פגוש את ההורים". הסרט מתאר את המשך תלאותיהם של בני הזוג גרג (בן סטילר) ופאם (טרי פולו) בדרך לחתונה. בהמשך לסרט הראשון שתיאר את המפגש המביך של גרג פוקר (אנגלית: Focker, נהגה בדומה למילה Fucker) עם הוריה של פאם בירנס, מתאר הסרט הזה את מפגש משפחתו של גרג עם משפחתה של פאם, שכצפוי מוביל לאסון אחרי אסון. בסרט משחקים כוכבים רבים וביניהם רוברט דה נירו בתפקיד אביה של פאם, ודסטין הופמן וברברה סטרייסנד בתפקיד הוריו של גרג. הסרט השלישי בסדרה, בשם "פגוש את הפוקרס הקטנים", יצא לאקרנים ב-2010. אתר האינטרנט הרשמי של פגוש את הפוקרס "פגוש את הפוקרס", במסד הנתונים הקולנועיים IMDb (באנגלית) "פגוש את הפוקרס", באתר נטפליקס "פגוש את הפוקרס", באתר AllMovie (באנגלית) "פגוש את הפוקרס", באתר Rotten Tomatoes (באנגלית) "פגוש את הפוקרס", באתר Box Office Mojo (באנגלית) "פגוש את הפוקרס", באתר Metacritic (באנגלית) "פגוש את הפוקרס", באתר אידיבי "פגוש את הפוקרס", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
פזית כהן

פזית כהן (נולדה ב-1967) היא דוגמנית ישראלית. כהן נולדה בחולון ובילדותה למדה בקורס דוגמנות אצל חניתה צנטנר. היא השתתפה בתחרות מלכת היופי 1984, שם נבחרה לתואר "מלכת החן", בתחרות מיס אינטרנשיונל עלתה לשלב חצי הגמר. באותה שנה גם הוזמנה לשפוט בתחרות מלכת היופי של ראש העין. ב-1985 הופיעה בתצוגת אופנה של פולגת במלון הילטון. ב-1986 כיכבה בקמפיין בגדי הים של גדעון אוברזון, דבר שעורר סקנדל מאחר שהופיעה בצילום נועז, כורעת על ארבע, שנחשב למתירני ואף גרם למהומות באוכלוסייה החרדית. ב-1986 השתתפה בתחרות הדוגמנות הבינלאומית דוגמנית העל העולמית. ב-1988 הופיעה בתצוגת אופנה שנערכה בבניין כלבו שלום בתל אביב. ב-1989 נסעה לניו יורק שם החלה בקריירת דוגמנות. היא הצטלמה, בין היתר, לקמפיין קוסמטיקה ומוצרי רחצה ונחשבה לבעלת מראה אקזוטי. כיום היא עוסקת בנדל"ן. יעקב בר-און, ‏"אני ההוכחה שהעולם לא שייך רק לצעירים": מלכת היופי ממשיכה לדגמן בגיל 50, באתר מעריב אונליין, 12 ביוני 2017 איתי יעקב, הדוגמנית פזית כהן, 52: "גם לי יש קמטים, אז מה? יופי הוא עניין פנימי", באתר Xnet‏, 6 במרץ 2019 אירית רותם, מלכת-העין, מעריב, 13 ביולי 1984 יהודית חנוך, הרגליים של הקיץ, מעריב, 24 בדצמבר 1985 גילי דינשטיין-ישפה, "התחת של אוברזון" - היסטוריה, מעריב, 2 בינואר 1991 פזית בגשם, מעריב, 21 בדצמבר 1988 אורית הראל, יופי של כסף, מעריב, 9 בפברואר 1990 יהודית חנוך, אופנה, מעריב, 14 בנובמבר 1990 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אן רדקליף

אן רדקליף (באנגלית: Ann Radcliffe;‏ 9 ביולי 1764 - 7 בפברואר 1823) הייתה סופרת אנגליה וחלוצת הרומן הגותי. רדקליף נולדה כאן וורד (Ward) בהולבורן שבלונדון. היא נישאה לוויליאם רדקליף, עורך ה"אינגליש כרוניקל" בשנת 1788. לזוג לא נולדו ילדים ורדקליף, בעידודו של בעלה, החלה לכתוב רומנים. הרומן הראשון שפרסמה, "טירות את'לין ודנביין" בשנת 1789 התווה את הדרך לרומנים הבאים שלה, שכללו תמיד אישה צעירה, תמימה אך אמיצה, המוצאת את עצמה בטירה קודרת ומסתורית, בה שולטים אדונים מסתוריים ואפלים, בעלי עבר מסתורי ואפלולי עוד יותר. הרומנים של רדקליף היו פופולריים מאוד בתקופתה, בפרט בקרב המעמד הגבוה והמעמד הבינוני המתפתח באנגליה, ובמיוחד בין הנשים במעמד זה. ספריה הידועים ביותר היו "התעלומה של אודולפו" משנת 1794 ו"האיטלקי" משנת 1796. רדקליף נודעת ביכולתה המרשימה לשימוש בתיאורי נוף מפורטים ליצירת אווירה של אימה ואי וודאות. טכניקה זו מושפעת מתפיסות רומנטיות ומתאוריית ה"סאבליים" של אדמונד ברק, הרואה בטבע כוח אינסופי ובהכרח בלתי מובן לאדם, ועל כן מעורר השראה ופליאה אך גם יראה וטרור. ספריה של רדקליף, למרות ערכם הספרותי הדל יחסית והעלילה הנוסחאתית שלהם, היו בעלי השפעה רבה על כותבים רבים בדורה. ג'יין אוסטן הקדישה את חלקו השני של הרומן הראשון שלה, "נורתאנגר אבי" (1803), לפרודיה משעשעת ונוקבת על "התעלומה של אודולפו" ועל מעמדו התרבותי והחברתי של הרומן הגותי בכלל. סימנים מובהקים של השפעה ניתן למצוא גם ברומן "ג'יין אייר" של שרלוט ברונטה, בו הגיבורה מגיעה לטירה רדקליפית מובהקת. השפעה ניכרת הייתה לרוח הגותית גם על השירה הרומנטית-טרגית-אפלה של קולרידג', שלי וקיטס. ספרה של אן רדקליף A Romance of the Forest תורגם לעברית על ידי זהבה פישר בשם "רומן ביער", ויצא לאור במסגרת "החממה" של הוצאת סטימצקי. מדיה וקבצים בנושא אן רדקליף בוויקישיתוף כתבי אן רדקליף בפרויקט גוטנברג (באנגלית) אן רדקליף, באתר אנציקלופדיה בריטניקה (באנגלית) אן רדקליף, באתר "Find a Grave" (באנגלית) אן רדקליף (1764-1823), דף שער בספרייה הלאומית
אוטו אוניון 1000 Sp

אוטו אוניון 1000 Sp (בגרמנית: Auto Union 1000 Sp) היא מכונית ספורט מתוצרת יצרנית הרכב ה-גרמנית Auto Union AG (אנ') אשר יוצרה בין השנים 1958–1965 2 דלתות - קופה 2 דלתות - רודסטר "1000 Sp Coupé" (יוצר מאפריל 1958 - מרץ 1965) "1000 Sp Roadster" (יוצר מאוקטובר 1961 - מרץ 1965) יוצרו 6,644 יחידות 2 דלתות מספר נוסעים: 2+2 מנוע בנזין מנוע קדמי אורכי מנוע קירור מים סוג הנעה: הנעה קדמית מכל דלק - 44.3 ליטר צמיגים: 155x15 תאוצה בין 0–100 קמ"ש היא 16.7 שניות (דגם קופה, שנת 1959) דגמי קופה "אוטו אוניון 1000 Sp" "אוטו אוניון 1000 Sp" "אוטו אוניון 1000 Sp" "אוטו אוניון 1000 Sp" "אוטו אוניון 1000 Sp" "אוטו אוניון 1000 Sp", שנת 1960 "אוטו אוניון 1000 Sp", שנת 1960 - מבט לתא הנהג ולוח מחוונים לוגו היצרן "Auto Union" על דגם "אוטו אוניון 1000 Sp" דגמי רודסטר "אוטו אוניון 1000 Sp" "אוטו אוניון 1000 Sp", שנת 1963 "אוטו אוניון 1000 Sp" "אוטו אוניון 1000 Sp" "אוטו אוניון 1000 Sp" - מבט לתא הנהג ולוח מחוונים (במרכז לוח המכשירים - שעון אנלוגי) מדיה וקבצים בנושא אוטו אוניון 1000 Sp בוויקישיתוף אוטו אוניון 1000 Sp, סרטון באתר יוטיוב אוטו אוניון 1000 Sp, סרטון באתר יוטיוב "אוטו אוניון 1000 Sp" - תמונות, motorstown.com 1959 Auto Union AU 1000 Sp Coupe full range specs, www.automobile-catalog.com (באנגלית) Auto Union 1000 SP-1962, Lane Motor Museum (באנגלית אמריקאית) 1965 Auto Union 1000 - SP Cabriolet. One of 1640 examples ever made., www.classicdriver.com (באנגלית אמריקאית) 1000SP, www.dkw-autos.de "אוטו אוניון 1000 Sp", שנת 1963 - דגם קופה car.info/en-se/auto-union/1000/1000-sp-coupe "אוטו אוניון 1000 Sp" קופה - מפרט carfolio.com/specifications/models/car
Koning & Koning

Koning & Koning (בעברית: מלך ומלך) הוא ספר ילדים שנכתב ואויר על ידי סטרן נייג'לנד (Stern Nijland) ולינדה דה האן (Linda De Haan). הגרסה הרשמית של הספר פורסמה בהולנד בשפה ההולנדית ב-2000. הספר תורגם ל-10 שפות. ספר ההמשך King & King & Family (בעברית: מלך ומלך ומשפחה) יצא בשפה האנגלית ב-2004. הנסיך הצעיר ברטי עדיין לא התחתן. אמו, מלכה מטורפת שנמאס לה להיות המלכה, רצתה להעביר את האחריות לבנה, ומתעקשת שהוא חייב למצוא נסיכה להינשא. הנסיך אמר לאמא שלו ”בסדר גמור, אמא... אני חייב לומר, עם זאת, מעולם לא היה לי אכפת מנסיכות”. אמו חיפשה נסיכה אחרי נסיכה בכל הטירות בעולם, החל מגרינלנד ועד למומבאי. למרות הכישרונות השונים של כל נסיכה ונסיכה, הנסיכות עדיין לא עניינו את הנסיך. לאחר זמן מה, באה הנסיכה מדלן לטירתו של ברטי מלווה על ידי אחיה, הנסיך לי. במקביל, שני הנסיכים אמרו ”איזה נסיך יפה!” אחד לשני. הנסיכים מיד התאהבו אחד בשני, והם מתחילים להתכונן לנישואיהם. בנישואיהם, נמצאים כל הנסיכות הדחויות ובני משפחותיהן. שני הנסיכים הוכרזו כהמלך והמלך של הממלכה, והמלכה סוף סוף יכלה להירגע, ולשבת בכיסא נוח ליד הנסיכה מגרינלנד. הסיפור מסתיים בנשיקה בין שני המלכים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. איגוד הספריות האמריקאי אסר על הספר להיות בספריות לאחר שהתקבלה תלונה על הספר. בספטמבר 2007, מתמודדי הפריימריז של המפלגה הדמוקרטית לבחירות לנשיאות ארצות הברית 2008 (אנ') נשאלו על הספר ועל ספרי ילדים עם תוכן להט"בי. ג'ון אדוארדס וברק אובמה תמכו בנושא זה, ואילו הילרי קלינטון תיארה את הנושא כ"שיקול דעת הורית". Daddy's Roommate And Tango Makes Three Prince & Knight אתר האינטרנט הרשמי של Koning & Koning (בהולנדית) Koning & Koning, באתר OCLC (באנגלית) King and King, www.goodreads.com King & King - Book Review, www.commonsensemedia.org, ‏2016-05-01 (באנגלית) Staff, TIME. "Top 10 Book Controversies". Time (באנגלית אמריקאית). נבדק ב-2019-05-23. T. Keung Hui, ‘King & King’ book no stranger to controversy, newsobserver (באנגלית) "Mass. parents sue over gay storybook" Gay.com article "Parents sue US town over gay fairytale" Sunday Morning Herald article Rey y Rey, un cuento en el que los príncipes no se casan con princesas - Educación en valores. Educación para el desarrollo., web.archive.org, ‏2009-09-28 When parents' values conflict with public schools - The Boston Globe, archive.boston.com (באנגלית) Pluizuit Archief Koning en Koning, www.lindadehaan.com King & King & Family, www.goodreads.com King & King & family, www.lindadehaan.com Mubarak Dahir, "Banning Gay Books Books with gay themes are increasingly banned in schools and libraries, and local school boards are taking the heat.", Alternet, September 28, 2005. Oleck, Joan (2 באוקטובר 2007). "Librarians Weigh in on a Book Dealing with Same-Sex Marriage". School Library Journal. {{cite news}}: (עזרה)
Ready Steady Who

Ready Steady Who הוא המיני-אלבום הראשון בפורמט 7 אינץ' של The Who, אשוחרר רק בבריטניה ב-11 בנובמבר 1966, חודש לפני צאת אלבומם A Quick One. הכותרת מתייחסת לספיישל טלוויזיוני של Ready Steady Go! שהלהקה הופיעה בו, אך המיני אלבום מכיל הקלטות שונות מאלו שהופיעו בתוכנית. מידע על האלבום Ready Steady Who באתר MusicBrainz מידע על האלבום Ready Steady Who באתר AllMusic האלבום Ready Steady Who באתר Discogs
אליפות 24/7 של ה-WWE

אליפות 24/7 של ה-WWE (באנגלית: WWE 24/7 Championship) הייתה תואר אליפות היאבקות מקצועית, שנוצר על ידי הארגון האמריקאי, ה-WWE. האליפות הוגנה 24/7, בכל זמן ובכל מקום, כל עוד שופט נוכח באותו המקום. כמו כן, היא הוגנה בכל המותגים של הארגון: Raw, סמאקדאון, 205 לייב,‏ NXT ו-NXT UK. האלופה האחרונה הייתה ניקי קרוס. האליפות נחשפה על ידי מיק פולי ב-20 במאי 2019 בפרק של התוכנית Raw, שבה טייטוס אוניל הפך לאלוף הראשון. הרעיון מאחורי אליפות זו זהה לאליפות ההארדקור אשר הייתה פעילה בין השנים 1998 ל-2002, ואף היא הייתה בעלת חוק ה-24/7. ב-20 במאי 2019 בתוכנית Raw, אגדת ההיאבקות וחבר היכל התהילה, מיק פולי, חשף את אליפות 24/7 של ה-WWE. כמו אליפות ההארדקור שהייתה פעילה בעבר וחוק ה-24/7 שלה, אליפות 24/7 יכולה להיות מוגנת בכל זמן ובכל מקום, כל עוד שופט נוכח באותו המקום. לאחר חשיפת חגורת האליפות, פולי הניח את האליפות באמצע הזירה והצהיר שהמתאבק הראשון שישים את ידו על חגורת האליפות ויאבטח אותה, יהפוך לאלוף הראשון. אוניל הוא זה שהפך לאלוף הראשון לאחר שגבר על סדריק אלכסנדר, דרייק מאבריק, EC3, אריק יאנג, קארל אנדרסון, לוק גאלוס, מוג'ו ראולי, ונו ויי חוסה. חשיפת האליפות קיבלה ביקורות שליליות מהקהל, שהגיב בקריאות בוז. פולי אמר שקבלת הפנים הרעה הייתה מפני שהקהל העדיף לראות את חזרתה של אליפות ההארדקור על פני האליפות החדשה. אתר האינטרנט הרשמי של אליפות 24/7 של ה-WWE (באנגלית) צפו: מיק פולי חושף את אליפות 24/7 של ה-WWE; אלוף ראשון הוכתר שלושה אלופי 24/7 הוכרזו במהלך הערב הראשון של קיום האליפות תוצאות סמאקדאון, ה-28 במאי 2019 מהאל זכה באליפות 24/7 במגרש הגולף ומיד לאחר מכן הפסיד אותה בחזרה ל-R-טרות' תוצאות סמאקדאון, ה-4 ביוני 2019 בלעדי: מהאל זכה באליפות 24/7 פעם נוספת לאחר שהצמיד את R-טרות' ברחבת חניה של שדה התעופה R-טרות' השיב לעצמו את חגורת האליפות לאחר שהצמיד את מהאל בזמן שישן במטוס מאבריק הפתיע את R-טרות' וכתוצאה מכך זכה באליפות 24/7 R-טרות' השיב לעצמו את חגורת האליפות לאחר שהצמיד את דרייק מאבריק בחתונתו עם רנה מישל חמש זכיות התרחשו בתוכנית Raw של ה-24 ביוני R-טרות' ניצח את דרייק מאבריק במהלך ירח הדבש של מאבריק וכתוצאה מכך זכה באליפות 24/7 בפעם התשיעית מתאבקים, אגדות וחברי היכל התהילה החזיקו באליפות 24/7 במהלך פרק האיחוד של Raw מייק קנליס זכה באליפות 24/7 לאחר קרב זוגות חוטבי עצים; מריה קנליס הכריחה אותו לשכב על הרצפה ולהיות מוצמד על ידה דרייק מאבריק ו-R-טרות' ארבו לאליאס בזמן קטע הנגינה שלו, אך רק אחד מהם יצא עם התואר R-טרות' נופל קורבן למנחה של פוקס ספורטס, אך תקופת כהונתו הייתה קצרה למדי דרייק מאבריק מצא את עצמו כאלוף 24/7 לאחר סדרת מאורעות בהובלתו של קווין אואנס נקאמורה גבר על מתאבק מקומי; R-טרות' זכה באליפות 24/7 בפעם ה-14 הכדורסלן אנס קאנטר זוכה באליפות 24/7 ומפסיד אותה שניות בודדות לאחר מכן ראש העיר גלן ג'ייקובס ניצח את R-טרות' וזכה באליפות 24/7; R-טרות' זכה בחזרה בתואר בפעם ה-16 טירוף מוחלט סביב אליפות 24/7 התרחש במניה, שאנגחאי והונולולו כרמלה הצמידה את R-טרות' והפכה לאלופת 24/7 החדשה של ה-WWE כרמלה מאבדת את התואר למרשמלו ומשיבה לידיה אותו באותו הערב קייל בוש זוכה באליפות 24/7 של ה-WWE אקירה טוזאווה ו-R-טרות' רדפו אחד אחרי השני ברחבי ניו יורק במטרה לזכות באליפות 24/7 הכרוז, מייק רום, זכה באליפות 24/7, אך לא החזיק בתואר הרבה זמן טרות' קטע את תקופת הכהונה של מוס כאלוף 24/7
רפינה

רפינה (ביוונית: Ραφήνα) היא עיר נמל במחוז אטיקה שביוון, הממוקמת על חוף מפרץ האיים הפטליים, של הים האגאי כ-7 ק"מ דרומית לנאה מקרי ו-25 ק"מ ממזרח למרכז העיר אתונה. אוכלוסייתה מונה 13,091 תושבים (במפקד אוכלוסין 2011). מאז הרפורמה הממשלתית של 2011 היא חלק מהרשות המקומית רפינה-פיקרמי (אנ'). רפינה נוסדה בשנת 1922 על ידי פליטים יוונים לאחר תבוסת הצבא היווני באסיה הקטנה במלחמת יוון–טורקיה. רבים מפליטים אלה היו במקור מהכפר טריגליה והגיעו אל רפינה באוניות בבעלות פיליפוס קבוניידס, ספן טריגליאני, שהגיע בזמן ההרס כדי להציל אנשים ורכוש. במהלך מלחמת העולם השנייה, ובמהלך הכיבוש הגרמני, התמקמו ברפינה צבאות גרמניים ואיטלקיים. בנמל, על שפת הים ועל הגבעה, שנקראה מאז "פורט", נבנו בסיסים שנועדו לשמירה ולהשתלטות של האזור. עד שנות ה-60 וה-70 רוב האוכלוסייה הייתה כפרית אבל מאוחר יותר גדלה האוכלוסייה וב-1994 הפכה רפינה לעירייה. ב-2011 כחלק מהחלוקה המנהלית של יוון (אנ') רפינה השתלבה בפיקרמי ויחד יצרו את הרשות המקומית רפינה-פיקרמי. רפינה הייתה מיושבת בתקופה הפרהיסטורית. הממצאים הקדומים ביותר הם מהתקופה הנאוליתית ורוב הממצאים הם מתקופת הברונזה (3,000 שנה לפנה"ס). ממצאים אלו התגלו בחפירות של דימיטריוס תיאוכריס בשנות החמישים: יישוב על הגבעה שמעל הנמל, מתקני עיבוד ברונזה ואקרופוליס. עיר הנמל רפינה משמשת תיירים רבים כיעד מעבר, ממנה יוצאות הפלגות לאיים הקיקלאדיים הצפון מזרחיים כגון אנדרוס (אנ'), טינוס (אנ') ומיקונוס וכמו כן ניתן להפליג מהנמל גם לאיים נקסוס ופארוס. עם זאת, יותר ויותר תיירים מכל העולם בוחרים לנפוש ברפינה עצמה, אזור עם טבע פראי וחופים. אוכלוסייתה הקבועה מונה כמעט 12 אלף תושבים אך בתקופת הקיץ היא בסביבות 50,000–30,000 תושבים. ברפינה פועלים שני מועדוני כדורגל שמשחקים בליגה הלאומית השלישית גמא אתניקי (אנ')‏, מועדון האתלטיקה "טריגליה רפינאס" (אנ'), שנוסד בשנת 1932 על ידי פליטים, ומועדון הכדורגל תיאלה רפינה (אנ'), שנוסד בשנת 1957. ב-23 יולי 2018 פרצו שריפות ענק ברפינה ובמשך יומיים גבו את חייהם של יותר מ-70 בני אדם כולל ילדים קטנים. חלק מהתושבים ברחו לכיוון הים אך לא הצליחו להימלט מהאש שהגיעה עד המים. 3000 בתים ניזוקו מהשריפות. דגלים ברחבי יוון הורדו לחצי התורן לאחר שראש הממשלה הכריז על שלושה ימים של אבל לאומי לזכר הקורבנות. התקשורת היוונית תיארה את האסון כ"טרגדיה לאומית". מבט מלמעלה כנסיית איקוס ניקולאוס נמל רפינה כיכר קרמנלי מדיה וקבצים בנושא רפינה בוויקישיתוף אתר האינטרנט הרשמי של רפינה (ביוונית) Greece fires: Death toll rises as search for missing continues באתר Herald Sun‏, 25 ביולי 2018 (באנגלית) איתמר אייכנר, האש ביוון הגיעה לחצר ביתה של גליקריה, באתר ynet, 25 ביולי 2018
יער רודניקי

יער רודניקי (בליטאית: Rūdninkų giria; בפולנית: Puszcza Rudnicka) הוא היער החמישי בגודלו בליטא. הוא משתרע על חלקים ממחוזות המשנה שיילצ'נינקי ווריאנה במחוזות וילנה ואליטא בהתאמה, כ-25 ק"מ מדרום לווילנה. העיר בלטויי ווקה גובלת ביער מצפון לו. רוחבו של היער ממזרח למערב הוא 26 ק"מ. מצפון וממערב ליער זורם הנהר מרקיס (אנ') וכן יובליו, שלצ'יה (אנ') וויסינצ'יה (ליט'). כשני-שלישים מעצי היער הם אורנים והיתר הם בעיקר שדרים ואשוחיות. ביער יש יונקים רבים, בהם איילים קוראים, חזירי בר, איילי הכרמל, זאבים, שועלים, שונרים צפוניים, שועלי ראקון, ארנבות, סנאים אדומים, דלקים, גיריות, בונים, לוטרות ואונדטרות, וכן עופות רבים, בהם שכווים שחורים, שכווים ענקים, שכווי היערות וחרטומני יערות. במאה ה-15 היה יער רודניקי חלק מיער גדול שהתמשך מדרום וילנה על פני רוב דרום-מזרח ליטא, בתחומי האיחוד הפולני-ליטאי. ביער היו מחצבי ברזל קטנים שנכרו לאורך מאות שנים. עד היום ניכרים מקומות החציבה באתרים שונים ביער. בתקופה זו הנהיג קז'ימייז' הרביעי, מלך פולין, ציד ביזונים, שוורים ודובים ביער זה. מינים אלה נכחדו מיער זה (הדוב באחרון נורה ב-1885), אך בעשרות השנים האחרונות נעשים ניסיונות להשיב את הביזון האירופי לאזור. בעת חלוקת פולין השלישית, ב-1795, הועבר האזור ובו היער לשליטתה של האימפריה הרוסית. בשנת 1863 היה היער אחד מאתרי ההתקוממות של מרד ינואר נגד השלטון הרוסי, וכיום ניצבת בו אנדרטה לזכר המרד. בתקופת השואה ברחו מאות צעירים יהודים מגטו וילנה ליער רודניקי ושם פעלו ביחידות פרטיזנים. מדיה וקבצים בנושא יער רודניקי בוויקישיתוף הפרטיזנים של וילנה ביערות רודניקי, באתר יד ושם